Nutarimas skelbtas: Žin., 2007, Nr. 95-3830

Neoficialis nutarimo tekstas

Lietuvos Respublikos Vyriausybė

nutarimas

DĖL VIDINĖS SAVIVALDYBIŲ DECENTRALIZACIJOS KONCEPCIJOS ĮGYVENDINIMO 2007–2010 METŲ PRIEMONIŲ PLANO PATVIRTINIMO

2007 m. rugpjūčio 29 d. Nr. 903

Vilnius

Įgyvendindama Vidinės savivaldybių decentralizacijos koncepcijos, patvirtintos Lietuvos Respublikos Vyriausybės 2007 m. kovo 14 d. nutarimu Nr. 282 (Žin., 2007, Nr. 35-1281), 23 punktą, Lietuvos Respublikos Vyriausybė nutaria:

Patvirtinti Vidinės savivaldybių decentralizacijos koncepcijos įgyvendinimo 2007–2010 metų priemonių planą (pridedama).

Ministras Pirmininkas	Gediminas Kirkilas

Vidaus reikalų ministras	Raimondas Šukys

PATVIRTINTA
Lietuvos Respublikos Vyriausybės
2007 m. rugpjūčio 29 d. nutarimu Nr. 903

vidinės savivaldybių decentralizacijos koncepcijos įgyvendinimo 2007–2010 METŲ priemonIŲ PLANAS

Priemonės pavadinimas	Priemonės tikslai	Atsakingi vykdytojai	Įvykdymo terminas
1. Parengti ir Lietuvos Respublikos Vyriausybei pateikti Lietuvos Respublikos vietos savivaldos įstatymo pakeitimo įstatymo projektą	siekiant didinti seniūnijos ir seniūno veiklos ir ekonominį savarankiškumą, nustatyti, kad seniūnas yra savivaldybės biudžeto asignavimų valdytojas, o visos seniūnijos turi savo sąskaitas banke	Vidaus reikalų ministerija, Finansų ministerija	2007 metų III ketvirtis
2. Rengti seminarus apie galimybes vietos gyventojams dalyvauti priimant savivaldybėse sprendimus	skatinti gyvenamųjų vietovių bendruomenių atstovus aktyviai dalyvauti priimant sprendimus savivaldybėse	Vidaus reikalų ministerija	kasmet 2007–2010 metais
3. Parengti ir Lietuvos Respublikos Vyriausybei pateikti Lietuvos Respublikos vietos savivaldos įstatymo pakeitimo įstatymo projektą	nustatyti pareigą savivaldybių taryboms tvirtinti savivaldybių tarybų narių nuolatinio bendravimo su savivaldybės gyventojais tvarką; apibrėžti vietos bendruomenės, savivaldybės bendruomenės, bendruomeninės organizacijos sąvokas; nustatyti gyvenamųjų vietovių bendruomenių saviraiškos formas, seniūnijos tarybos kompetenciją, gyvenamųjų vietovių bendruomenių atstovų statusą ir santykius su seniūnu, galimybę gyvenamosios vietovės bendruomenei veiklą vykdyti ne tik vienoje, bet ir keliose gyvenamosiose vietovėse, taip pat sudaryti galimybę didelėje gyvenamojoje vietovėje veikti kelioms gyvenamosios vietovės bendruomenėms; nustatyti seniūno pareigas bendraujant su gyvenamųjų vietovių bendruomenių nariais ir jų atstovais, taip pat pareigą seniūnui periodiškai organizuoti seniūnijos aptarnaujamos teritorijos gyventojų apklausas, sueigas ir susirinkimus, į juos kviesti savivaldybės tarybos bei viešojo administravimo subjektų atstovus, o teikiant administracines paslaugas ir administruojant viešųjų paslaugų teikimą konsultuotis ir bendradarbiauti su seniūnijos aptarnaujamoje teritorijoje veikiančiomis bendruomeninėmis ir kitomis nevyriausybinėmis organizacijomis; siūlyti seniūnams gyvenamųjų vietovių bendruomenių susirinkimuose aptarti seniūnijoms skirtų asignavimų naudojimo metinės veiklos programai įgyvendinti tikslingumą	Vidaus reikalų ministerija	2008 metų IV ketvirtis
4. Parengti ir vidaus reikalų ministro įsakymu patvirtinti Pavyzdinį gyvenamosios vietovės bendruomenės statutą	numatyti gyvenamosios vietovės bendruomenės veiklos formas, taip pat detalizuoti seniūnaičių sueigos procedūras ir kompetenciją	Vidaus reikalų ministerija	2009 metų I ketvirtis
5. Atlikti seniūnijų ir seniūnų atliekamų funkcijų analizę	nustačius, kokia apimtimi seniūnijos pagal gyvenamųjų vietovių, esančių jų aptarnaujamoje teritorijoje, rūšį (didžiųjų miestų, kitų savivaldybių centrų arba miestų, vietovės, nutolusios nuo savivaldybės centrų) atlieka priskirtas funkcijas, numatyti seniūnijų priskyrimo konkrečiam tipui kriterijus	Vidaus reikalų ministerija	2008 metų IV ketvirtis
6. Parengti ir vidaus reikalų ministro įsakymu patvirtinti Pavyzdinį savivaldybės tarybos veiklos reglamentą	reglamentuoti pagrindines savivaldybės tarybos veiklos procedūras – numatyti galimybę gyvenamosios vietovės bendruomenės atstovams dalyvauti savivaldybės tarybos sudaromų komisijų veikloje ir nustatyti savivaldybės tarybos narių bendravimo su gyventojais formas	Vidaus reikalų ministerija	2009 metų III ketvirtis
7. Parengti ir Lietuvos Respublikos Vyriausybei pateikti Lietuvos Respublikos vietos savivaldos įstatymo pakeitimo įstatymo ir prireikus kitų teisės aktų projektus	papildyti seniūno veiklos vertinimo tvarką (be įprasto kasmetinio vertinimo, jo veikla ne rečiau kaip kas dvejus metus turėtų būti vertinama seniūnijos aptarnaujamos teritorijos gyvenamosios vietovės bendruomenės atstovų – seniūnaičių sueigoje, o jų nuomonė galėtų būti pagrindas taikyti seniūnui tam tikras poveikio priemones)	Vidaus reikalų ministerija	2009 metų III ketvirtis
8. Parengti ir Lietuvos Respublikos Vyriausybei pateikti Lietuvos Respublikos policijos veiklos įstatymo pakeitimo įstatymo projektą	nustatyti pareigą policijos įstaigoms, savo veiklą vykdančioms seniūnijos administruojamoje teritorijoje, bendradarbiauti su seniūnija ir seniūnu	Vidaus reikalų ministerija	2009 metų IV ketvirtis

Plano pakeitimai:

Nr. 17, 2009-01-13, Žin., 2009, Nr. 7-230 (2009-01-20)

Nr. 1243, 2009-09-30, Žin., 2009, Nr. 121-5211 (2009-10-10)

––––––––––––––––––––

Pakeitimai:

1.

Lietuvos Respublikos Vyriausybė, Nutarimas

Nr. 17, 2009-01-13, Žin., 2009, Nr. 7-230 (2009-01-20)

DĖL LIETUVOS RESPUBLIKOS VYRIAUSYBĖS 2007 M. RUGPJŪČIO 29 D. NUTARIMO NR. 903 "DĖL VIDINĖS SAVIVALDYBIŲ DECENTRALIZACIJOS KONCEPCIJOS ĮGYVENDINIMO 2007-2010 METŲ PRIEMONIŲ PLANO PATVIRTINIMO" PAKEITIMO

2.

Lietuvos Respublikos Vyriausybė, Nutarimas

Nr. 1243, 2009-09-30, Žin., 2009, Nr. 121-5211 (2009-10-10)

DĖL LIETUVOS RESPUBLIKOS VYRIAUSYBĖS 2007 M. RUGPJŪČIO 29 D. NUTARIMO NR. 903 "DĖL VIDINĖS SAVIVALDYBIŲ DECENTRALIZACIJOS KONCEPCIJOS ĮGYVENDINIMO 2007-2010 METŲ PRIEMONIŲ PLANO PATVIRTINIMO" PAKEITIMO

*** Pabaiga ***

Redagavo Vilija Tamaliūnienė (2009-10-12)

vitama@lrs.lt